'- Nom de l'organització o centre educatiu: Escola Bressol
Municipal Nenes i nens

- Descripció de l'actuació:

Aprofitant la nostra excel·lent ubicació, just a la falda de la
serra de Collserola, agafem la temàtica dels ocells nidificants
en aquest entorn natural com a fil conductor, tant a nivell
estètic com per conscienciar a tota la comunitat educativa sobre
l'entorn natural proper.

En aquest marc realitzem les següents accions:

Caixes niu, menjadores i hotel d'insectes

Durant dues jornades de cap de setmana, s'obrirà l'escola per
poder dur a terme aquests dos tallers amb totes les famílies que
vulguin participar de la nostra comunitat educativa.

En la primera jornada crearem dues caixes niu i dues menjadores i
les penjarem al pati de l'escola. Cada família també tindrà la
oportunitat de crear i emportar-se a casa una menjadora pel seu
balcó.

En la segona jornada de cap de setmana crearem un hotel
d'insectes pel pati de l'escola. Les famílies també tindran la
oportunitat de construir el seu propi hotel d'insectes, aquest
més petit, per emportar-se'l a casa seva.

Les dues jornades estaran guiades per el tècnic mediambiental
Àngel Arroyes que prèviament ens farà una xerrada sobre tot
l'entorn proper. Com a objectiu principal d'aquestes trobades ens
marquem la conscienciació mediambiental de l'entorn proper i el
respecte cap aquest per part de tota la comunitat educativa.

Canvi de nom dels espais de l'escola

Amb la idea de renovar la estètica de l'escola i respectant el
fil conductor del projecte canviem els noms dels espais de
l'escola amb un procés participatiu amb totes les famílies de
l'escola.

Els noms definitius dels espais són els següents: espai
mallerenga, espai pardal, espai cuereta, espai picot i espai
estornell.

Canvi de la senyal ètica i la imatge corporativa interna de
l'escola

Juntament amb l'Institut d'art i disseny DEIA portem a terme una
col·laboració directe en aquest projecte. Els alumnes de cicles
formatius de disseny ens faran varies propostes per canviar la
imatge de l'escola. Totes aquestes seran relacionades amb les aus
nidificants a la serra de Collserola i seran votades per tota la
comunitat educativa per tal de que surti una imatge corporativa
definitiva de l'escola.

Decoració de l'espai interior de l'escola bressol amb caixes niu

Continuant amb la col·laboració amb l'institut d'art i disseny
DEIÀ, els cicles formatius de volum ens crearan diverses caixes
niu per decorar l'espai interior de l'escola. D'aquesta manera
aproximarem aquest projecte al dia a dia dels infants i les
famílies i aproparem la natura l'espai interior.

Plantada de herbes aromàtiques al jardí de l'escola.

Farem una jornada amb tota la comunitat educativa de plantada
d'herbes aromàtiques al jardí de l'escola. Hem triat herbes que
siguin favorables a l'aparició de papallones per tal de crear el
màxim d'ecosistema possible.

Naturalització de l'espai interior instal·lant un arbre

Instal·larem un arbre real a l'espai interior SUM, per després
penjar dos gronxadors en forma de niu. D'aquesta manera crearem
un espai interior amb elements naturals semblant a l'entorn
proper on els infants podran jugar i escenificar situacions
reals.

Amb l'ajuda d'alguns professors de l'institut

L'objectiu principal de tot el projecte es conscienciar a tota la
comunitat educativa de que tot i està en un entorn urbà, hi ha
molta natura i molts éssers vius, els quals hem de cuidar tant
directament, com per exemple creant caixes niu o menjadores, com
indirectament, com reduint residus i contaminació directa.

- Calendari execució:

Curs 2022 fins l'actualitat.

- Pàgina web:

https://ajuntament.barcelona.cat/escolesbressol/ebmnenesinens

instagram : @som_ebmnenesinens

- Dades de contacte:

934273167

687181987

ebmnenesinens@bcn.cat